Lída Baarová - Wikipedio

# Lída Baarová

### From Wikipedia

Lída Baarová (naskita Ludmila Babková) ye 14 di septembro 1914 en Praha til 28 di oktobro 2000 en Salzburg) esas Chekiana aktoro.

De 1934 til 1938 el kunlaboras Gustav Fröhlich en multa Ufa-filmi do Barkarola. Ye 1937 komencas pasionita amoro kun Joseph Goebbels dum uno yaro. Pos Goebbels-spozo Magda saveskas ta amorala relato el plendas ad Adolf Hitler. Hitler qua il mem ne esas imunigas pri Baarová sorcita belajo, esas la bapto-patro di Goebbels filii, e favoroza vers Magda, demandas Goebbels ruptar ta relato. Ta lasta demisionas e volas divorcar de Magda, spozas Lída Baarová, ed ekigar Germania kun lia Liduška, (Cheka diminutiva de Lída, sugestinta amoro), a Japonia. Tamen Hitler ne aceptas la demisiono. Ye 15 di oktobro 1938 Joseph Goebbels probas su-ocido. Quik Lída Baarová recevas advoko di germana polico ke el esas persono ne dezirita e do devas ekigar Germania.

Pos Praha ye 1941 el instalas su en Italia ube el esas la precipua aktoro en filmi kom Grazia (1943), La Fornarina (1944), Vivere ancora (1945), ed altri. Pos federata trupi okupas el retro-igas a Praha ube el frequentas lia anciena amiko Hans Albers, altra germanana cinema idolo. Ye aprilo 1945 Lída Baarová igas kun Hans en lua rurala domo en litoro di maro Starnberger en Germania. Dum ta voyajo el esas keptita da Usana militala polico, enkarcerigita en München e depos extradita a Chekoslovakia.

## [editar] La pos milito yara

En Chekoslovakia Lída Baarová afrontas morta sentenco kom multa publikala personaji qua laboras kun Germanani dum la milito, ma el esas kapebla pruvar ke el laboras en Germania ante la milito e subisas nur karcero sentenco. Tale, en certa fasono, lia amorala relato kun Joseph Goebbels e sequanta ekpulseso de Germania salvas lia vivo. En karcero el esas ofte vizitita da Jan Kopecký qua, kom multa altri, esas fatuigita per lida magika belajo. Jan Kopecký esas proxim parento di importanta politikisto qua aranjas la liberteso pri Lida. Ye 1949 Jan e Lida marias e formas voyala trupo ludinta marioneti ante ul eskapas ad Austria. De hike Jan Kopecký inmigras ad Arjentinia, lasar Lída rekuperar en la sanatorium di Dr. Lundwall.

En Austria, Lída probas retrovenas, ma Anton Walbrook, qua esis persekutita dum la milito pro lia sexuala oriento, renuncas ad filmo ube employizas kun Lída Baarová. Per eskapar la rezultanta media kampanio odio, el igas ad Arjentinia ube el vivas en extrema povreso. El decidas retroirar ad Italia. Lia spozo restas en Arjentinia ed esis divorcita ye 1956. Lída aparas en multa filmi, do Fellini I Vitelloni (1953), ube el ludas chinana yunino. Ye 1958 el movas a Salzburg, ube el montrar su sur teatro. Ye 1970 el spozas Kurt Lundwall, medicinisto 20 yara plu eva. En la sama yaro Rainer Werner Fassbinder donas el parto en The Bitter Tears of Petra von Kant.

## [editar] Pos la falio di berlina muro

Dum 1990a yari Lída Baarová riaparas sur la kulturala Chekia-ceno. El editas lia autobiografio e filmo, Bitra-dolca memorii di Lída Baarová ye 1995 e gagnas premio en 1996 Arto Film Festivalo en Trenčianske Teplice Slovakia.

Joseph Goebbels nul-tempe oblivias Lída. Poka ante lia morto ye 1945, kande kombustas lia personala paperi en la Berlin subsulo armeo central-komando, la lasta kozo il jetas en la flami esis la Lída-fotografio il gardas, dicas ad adjudanto

  "El esis bela femino."

Ye 1997 Lída publikala memoras li dicinta:

  "To esas nula dubito ke Goebbels esis intesanta personajo, charminta ed inteligenta homo e maxim bona kontoro. Vu povas esar certa ke il gardos juntita grupo kun reminicaji ed anekdoti."

Lída Baarová sufras di maladeso Parkinson.

Obtenita de "http://io.wikipedia.org../../../l/%C3%AD/d/L%C3%ADda_Baarov%C3%A1_c66e.html"

Category: Aktori

##### Views

- Artiklo
- Debato
- Nuna revizo

##### Serchar

##### Altra lingui

- Česky
- Deutsch
- English
- Esperanto
- Norsk (bokmål)
- Svenska